U-I-155/08
Natisni
Opravilna št.:
U-I-155/08
Datum odločitve:
26. 3. 2009
ECLI:
ECLI:SI:USRS:2009:U.I.155.08
Akt:
Odlok o prostorskih ureditvenih pogojih za PPC I/1 – Višnja Gora, PPC I/3 – Polževo, PPC II/1 – Ivančna Gorica in PPC II/3 – Muljavsko polje (Uradni list RS, št. 22/06 – ur. p. b. in 97/07), 2. odst. 59. čl.
Izrek:
Pobuda za začetek postopka za oceno ustavnosti in zakonitosti drugega odstavka 59. člena Odloka o prostorskih ureditvenih pogojih za PPC I/1 – Višnja Gora, PPC I/3 – Polževo, PPC II/1 – Ivančna Gorica in PPC II/3 – Muljavsko polje (Uradni list RS, št. 22/06 – ur. p. b. in 97/07) v delu, ki ureja območje PPC II/1 – Ivančna Gorica, naselje Ivančna Gorica, se zavrže.
Evidenčni stavek:
Pobudnici nimata pravnega interesa, če ne izkažeta, da izpodbijana določba neposredno posega v njun pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Družbi Hypo Leasing, d. o. o., Ljubljana in BM investicije, d. o. o., Ivančna Gorica
Datum vloge:
28. 5. 2008
Vrsta odločitve:
sklep
Vrsta rešitve:
zavrženje
Dokument:
US28650
Dokument v PDF obliki:
U-I-155-08.pdf
77 KB
Prenesite datoteko
U-I-155/08-5
26. 3. 2009
SKLEP
Ustavno sodišče je v postopku za preizkus pobude družb Hypo Leasing, d. o. o., Ljubljana, in BM investicije, d. o. o., Ivančna Gorica, ki ju zastopa Odvetniška družba Dobravc – Tatalovič & partnerji, o. p., d. n. o., Ljubljana, na seji 26. marca 2009
sklenilo:
Pobuda za začetek postopka za oceno ustavnosti in zakonitosti drugega odstavka 59. člena Odloka o prostorskih ureditvenih pogojih za PPC I/1 – Višnja Gora, PPC I/3 – Polževo, PPC II/1 – Ivančna Gorica in PPC II/3 – Muljavsko polje (Uradni list RS, št. 22/06 – ur. p. b. in 97/07) v delu, ki ureja območje PPC II/1 – Ivančna Gorica, naselje Ivančna Gorica, se zavrže.
Obrazložitev
1. Pobudnici izpodbijata v izreku tega sklepa navedeni predpis. Zatrjujeta, da je v neskladju s členi 2, 153 in 155 Ustave ter s 27. členom Zakona o urejanju prostora (Uradni list RS, št. 110/02 in nasl. – ZUreP-1). Pravni interes utemeljujeta z navedbo, da sta vložili tožbo za plačilo odškodnine za povzročeno škodo, ki jima je nastala na podlagi izpodbijane določbe. Predlagata, naj Ustavno sodišče izpodbijani akt odpravi.
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijani predpis ne učinkuje neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-251/07 z dne 10. 1. 2008 (Uradni list RS, št. 6/08 in OdlUS XVII, 2). Iz razlogov, navedenih v citiranem sklepu, pobudnici še ne izkazujeta pravnega interesa za oceno ustavnosti in zakonitosti izpodbijane določbe. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnica in sodniki dr. Mitja Deisinger, mag. Marta Klampfer, mag. Miroslav Mozetič, dr. Ernest Petrič, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik